Na podlagi 56. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E in 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215), 54/22 – ZUPŠ-1, 114/23 in 136/23 – ZIUZDS)

**UPRAVNA ENOTA ŽALEC**, Ulica Savinjske čete 5, 3310 Žalec, objavlja prosto strokovno –tehnično delovno mesto za nedoločen čas, s polnim delovnim časom s poskusnim delom dveh mesecev:

**ADMINISTRATOR V (šifra DM 74)** **v Oddelku za upravne notranje zadeve**

Kandidati, ki se bodo prijavili na prosto delovno mesto, morajo izpolnjevati naslednje pogoje:

* srednje tehniško in drugo strokovno izobraževanje / srednja strokovna izobrazba,
* srednje splošno izobraževanje / srednja splošna izobrazba.

Poleg posebnih pogojev morajo kandidati izpolnjevati tudi splošne pogoje, ki jih urejajo predpisi s področja delovnega prava.

Delovne naloge:

* izvajanje nalog pisarniškega poslovanja,
* administriranje baz podatkov,
* vodenje evidenc,
* sodelovanje pri materialnem in finančnem poslovanju.

Prijava na prosto delovno mesto mora vsebovati naslednje podatke, na priloženem obrazcu »Vloga za zaposlitev«:

1. izjavo o izpolnjevanju pogoja zahtevane izobrazbe, iz katere mora biti razvidna stopnja in smer izobrazbe, datum zaključka izobraževanja in ustanova, na kateri je bila izobrazba pridobljena,
2. opis delovnih izkušenj, iz katerega je razviden čas opravljanja dela in stopnja zahtevnosti,
3. izjavo kandidata, da za namen postopka zaposlitve dovoljuje Upravni enoti Žalec pridobitev podatkov o izpolnjevanju pogojev za zasedbo delovnega mesta iz uradnih evidenc.

Zaželeno je, da prijava vsebuje tudi kratek življenjepis ter da kandidat poleg formalne izobrazbe navede tudi druga znanja in veščine, ki jih je pridobil.

Skladno s četrtim odstavkom 28. člena ZDR-1 lahko delodajalec pri zaposlovanju preizkusi znanja in sposobnosti kandidatov za opravljanje dela, za katero se sklepa pogodba o zaposlitvi. Strokovna usposobljenost kandidatov se bo presojala na podlagi prijave in priložene dokumentacije, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Z izbranim kandidatom bo sklenjeno delovno razmerje za nedoločen čas s polnim delovnim časom s poskusnim delom dveh mesecev.

Izbrani kandidat bo delo opravljal v prostorih Upravne enote Žalec, Ulica Savinjske čete 5, 3310 Žalec oziroma v drugih uradnih prostorih Upravne enote Žalec.

Kandidati vložijo prijave na priloženem obrazcu **»Vloga za zaposlitev«,** ki ga pošljejo v zaprti ovojnici z označbo: »za prosto delovno mesto ADMINISTRATOR V (šifra DM 74), številka: 110-25/2025-6258« na naslov: Upravna enota Žalec, Ulica Savinjske čete 5, 3310 Žalec, in sicer **v roku 6 dni po objavi** na osrednjem spletnem mestu državne uprave GOV.SI in na spletni strani Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: ue.zalec@gov.si, pri čemer veljavnost prijave ni pogojena z elektronskim podpisom.

Če je prijava poslana po pošti, se šteje, da je pravočasna, če je oddana na pošto priporočeno, in sicer najkasneje zadnji dan roka za prijavo.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Na osrednjem spletnem mestu državne uprave GOV.SI bomo objavili obvestilo o končanem postopku objave.

Dodatne informacije o izvedbi javne objave daje Ana Melanšek na tel. št. 03/713 51 53.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.

Simona Stanter

načelnica